Tesla Model X

Το **Tesla Model X** είναι ένα μεσαίο πολυτελές SUV ηλεκτρικό αυτοκίνητο που κατασκευάζεται και πωλείται από την αμερικανική αυτοκινητοβιομηχανία Tesla, Inc. από το 2015. Ξεχωριστό στοιχείο του Model X αποτελούν οι «φτερωτές» («Falcon Wing Doors», «Πόρτες Φτερών Γερακιού») πίσω πόρτες του, που ανοίγουν προς τα πάνω. Το αρχικό πρωτότυπο του Model X αποκαλύφθηκε για πρώτη φορά στις 9 Φεβρουαρίου 2012 στο Tesla Desing Studio στο Χόθορν της Καλιφόρνια. Το Model X έχει αυτονομία 402 έως 523 χιλιόμετρα, αναλόγως με την έκδοση.

Το Model X αναπτύχθηκε με βάση την πλατφόρμα του σεντάν πολυτελείας Tesla Model S, έχει το μέγεθος ενός μεσαίου SUV και το συνολικό του μήκος ξεπερνάει οριακά τα 5 μέτρα, και για την ακρίβεια είναι στα 5,036 μέτρα. Το ~30% τον εξαρτημάτων του είναι κοινά με το Model S, το ήμισυ του αρχικά προγραμματισμένου 60%, και ζυγίζει 8% περισσότερο από αυτό. Μάλιστα το Model X συναρμολογείται μαζί με το Model S στο Tesla Factory (εργοστάσιο της Tesla) στο Φρίμοντ της Καλιφόρνια. Οι πρώτες παραδόσεις του Model X ξεκίνησαν τον Σεπτέμβριο του 2015. Μετά από έναν ολόκληρο χρόνο στην αγορά, το Model X βραβεύτηκε ως ένα από τα 7 καλύτερα σε πωλήσεις ηλεκτρικά αυτοκίνητα το 2016.

Το 2021, η Tesla ανανέωσε το Model X, προσφέροντας ένα νέο μοντέλο με την ονομασία «Plaid», ανανεώνοντας μαζί το εσωτερικό, το σύστημα κίνησης και την ανάρτηση.

## Ιστορία
thumb|left|Tesla Model X σε φωτογραφία του 2021.

Αρχικά, η Tesla είχε προγραμματίσει οι παραδόσεις του Model X να ξεκινήσουν στις αρχές του 2014. Ωστόσο, τον Φεβρουάριο του 2013 η εταιρεία ανακοίνωσε πως οι παραδόσεις θα ξεκινήσουν στα τέλη του 2014, ώστε να μπορέσει να πετύχει τον στόχο της να παράγει 20.000 Model S μέσα στο 2013.

Τον Νοέμβριο του 2013, η Tesla ανακοίνωσε επίσημα ότι η μαζική παραγωγή του Model X θα ξεκινήσει το δεύτερο τρίμηνο του 2015. 
thumb|left|Μοντέλο προ-παραγωγής του Model X (επίσης με τις χαρακτηριστικές falcon-wing πίσω πόρτες).

Τον Νοέμβριο του 2014, η Tesla για ακόμη μία φορά δήλωσε καθυστέρηση και ανακοίνωσε πως οι παραδόσεις του Model X θα ξεκινήσουν στο τρίτο τρίμηνο του 2015. Τελικά, οι παραδόσεις ξεκίνησαν στις 29 Σεπτεμβρίου 2015. Προβλήματα με τις τύπου Falcon Wing πίσω πόρτες και προβλήματα με το σύστημα ψύξης στον ηλεκτροκινητήρα ήταν κάποιες από τις αιτίες για τις διαδοχικές καθυστερήσεις.
thumb|right|Το σαλόνι ενός Tesla Model X P90D του 2016.
[thumb|right|Το σαλόνι ενός Tesla Model X του 2020, με επένδυση από [ξύλο βελανιδιάς.]]

Το 2016, η Tesla έκανε μήνυση στην εταιρεία Swiss hydraulics firm Hoerbiger Holding για τον λόγο ότι δεν παρήγαγε αρκετά ποιοτικές falcon-wing πόρτες για το Model X. Η Tesla ισχυριζόταν ότι οι πόρτες συχνά είχαν διαρροές λαδιών και υπερθερμαίνονταν. Υπήρξαν μάλιστα υπόνοιες ότι αυτός ήταν ο πραγματικός λόγος για την καθυστέρηση του Model X. Η μήνυση λύθηκε τον Σεπτέμβριο του 2016.

Στης 29 Ιουλίου 2015, η Tesla ανακοίνωσε ένα πρόγραμμα σύμφωνα με το οποίο μέχρι τις 31 Οκτωβρίου του 2015 όποιος κάτοχος ενός Tesla Model S μπορούσε να παραπέμψει 10 αγοραστές στο να αγοράσουν ένα Model X αποκτούσε την δυνατότητα να αγοράσει ένα Founder Series Model X στην την τιμή του βασικού μοντέλου. Το πρώτο άτομο (από τη Βόρεια Αμερική, Ευρώπη, Ασία) που θα κατάφερνε να παραπέμψει 10 αγοραστές, θα λάμβανε ένα Founder Series Model X δωρεάν.

Στης 13 Ιουλίου του 2016, η Tesla ανακοίνωσε το Model X 60D το οποίο κόστιζε λίγο λιγότερο από την τότε βασική τιμή. Το Model X 60D έχει 300 χιλιόμετρα αυτονομίας και μπορεί να επιταχύνει από 0–60 mph ή 0–97 km/h σε 6 δευτερόλεπτα, με τελική ταχύτητα 210 km/h. Η χωρητικότητα της μπαταρίας του Model X 60D είναι 75 kWh, αλλά ταυτόχρονα έχει περιοριστή στα 60 kWh μέσω λογισμικού. Οι κάτοχοι έχουν την δυνατότητα να ξεκλειδώσουν τις έξτρα 15 kWh με μεταγενέστερη αγορά.

Η Tesla σκοπεύει να χρησιμοποιήσει την πλατφόρμα του Model X και για το Tesla Minibus.
thumb|left|Μια σειρά Model X με τις πίσω πόρτες φτερών γερακιού ανοιχτές, σε φωτογραφία του 2016.

Τον Αύγουστο του 2016, οι πωλήσεις του Model X ξεπέρασαν τα 10.000 αντίτυπα. Τον ίδιο μηνά η Tesla ανακοίνωσε το Model X P100D με Ludicrous Mode. Η χωρητικότητα της μπαταρίας του P100D είναι 100 kWh, επιταχύνει από 0–100 km/h σε μόλις 3,1 δευτερόλεπτα και έχει αυτονομία 465 χιλιόμετρα.

Τον Οκτώβριο του 2018, η Tesla απέσυρε το 60D μοντέλο και έκανε την ανάρτηση «Smart Air Suspension» στάνταρ σε όλα τα μοντέλα, αυξάνοντας την βασική τιμή στα 85.000$. Tον Σεπτέμβριο του 2018, oι συνολικές πωλήσεις του Model X ξεπέρασαν τα 106.500 αντίτυπα.

Τον Ιούνιο του 2017, η Tesla απέσυρε το 90D μοντέλο. Τον Ιανουάριο του 2019, η Tesla απόσυρε το 75D μοντέλο, κάνοντας το 100D το βασικό μοντέλο, αυξάνοντας την βασική τιμή στα 97.000 δολάρια. 
thumb|right|Τα δύο Model X που μετέφεραν τους αστροναύτες με το λογότυπο της NASA.

Τον Ιούλιο του 2019, η Tesla μετονόμασε το 100D σε Long Range και το P100D σε Performance, μειώνοντας ταυτοχρόνως την τιμή του Long Range στα 84.500 δολάρια.

To 2020, δυο Tesla Model X μετέφεραν τους αστροναύτες Doug Hurley και Bob Behnen στην Εξέδρα Εκτόξευσης LC-39Α στο Διαστημικό Κέντρο Κένεντι για την αποστολή Crew Dragon Demo-2. Τα αυτοκίνητα έφεραν το λογότυπο της NASA στην πόρτα του οδηγού και του συνοδηγού ενώ στην οροφή βρισκόταν το εναλλακτικό λογότυπο της υπηρεσίας με το όνομα «Σκουλήκι». 

## Τεχνικά χαρακτηριστικά
Το Model Χ έχει κατά 8% μεγαλύτερο βάρος από το συγγενικό πολυτελές σεντάν Tesla Model S και έχουν κοινά το 30% των εξαρτημάτων τους.

Ο αεροδυναμικός συντελεστής \scriptstyle C_\mathrm d\,του μοντέλου είναι μόλις 0,24 - παγκόσμιο ρεκόρ για SUV.

## Ασφάλεια
μικρογραφία|330x330px|Η δοκιμή πλευρικής πρόσκρουσης σε κολώνα (side pole test) από την αμερικανική NHTSA ενός Tesla Model X του 2017.|εναλλ.=

Σύμφωνα με τον διευθύνοντα σύμβουλο της Tesla, Ίλον Μασκ, είναι το ασφαλέστερο SUV όσον αφορά τη μετωπική και πλευρική σύγκρουση, και είναι περισσότερο από δύο φορές πιο ασφαλές από το επόμενο πλησιέστερο SUV και στις δοκιμές ανατροπής. Το Model X έρχεται με στάνταρ Autopilot και διαθέτει προαιρετικό πλήρες σύστημα αυτόνομης οδήγησης. Το Model X διαθέτει στάνταρ ένα σύστημα αποφυγής σύγκρουσης που χρησιμοποιεί αυτόνομο φρενάρισμα έκτακτης ανάγκης (AEB) βασισμένο σε ραντάρ και ανίχνευση υπερήχων που κατευθύνει το αυτοκίνητο μακριά από απειλές. Η Tesla χρησιμοποιεί ένα σύστημα ραντάρ ευρείας ζώνης για να αποτρέψει τις πόρτες των φτερών γερακιού από το να χτυπήσουν κοντινά αντικείμενα κατά το άνοιγμα ή το κλείσιμο.

Στις δοκιμές πρόσκρουσης της αμερικανικής NHTSA το 2017, απέσπασε τις εξής διακρίσεις:

Στα τεστ πρόσκρουσης του ανεξάρτητου οργανισμού Euro NCAP (Πρόγραμμα αξιολόγησης νέων μοντέλων της Ευρώπης) το 2019, το Tesla Model X απέσπασε την μέγιστη διάκριση των 5 αστέρων στα τεστ πλαγιομετωπικής και πλευρικής πρόσκρουσης, καθώς και πλευρικής πρόσκρουσης σε κολώνα, όπως και για όλα τα συστήματα ασφαλείας που διέθετε στάνταρ. Το μοντέλο κατάφερε τα εξής ποσοστά:

* Συνολική προστασία επιβατών = 
* 98% με 37,5 πόντους στην προστασία ενηλίκων,
* 81% με 39,9 πόντους στην προστασία ανηλίκων,
* 94% με 12,3 πόντους για τα συστήματα ασφαλείας που διαθέτει στάνταρ και
* 72% με 35 πόντους στην προστασία πεζών, σε προσομοίωση πρόσκρουσης με πεζούς.

## Δείτε επίσης
* Tesla, Inc.
* Ηλεκτρικό αυτοκίνητο

## Παραπομπές


## Εξωτερικοί σύνδεσμοι

* 
* Model X –  Ο επίσημος ελληνικός ιστότοπος του Tesla Model X.

Model X
Model X
Κατηγορία:Αμερικανικά αυτοκίνητα
Κατηγορία:Ηλεκτρικά αυτοκίνητα
Κατηγορία:Αυτοκίνητα πολυτελείας
Κατηγορία:Αυτοκίνητα SUV
Κατηγορία:Αμιγώς ηλεκτροκίνητα οχήματα